
	Republika e Kosovës
Republika Kosova - Republic of Kosovo
Qeveria - Vlada - Government
Ministria e Tregtisë dhe Industrisë
Ministarstvo Trgovine i Industrije - Ministry of Trade and Industry

	


Në pajtim me dispozitat e Rregullores MF-Nr. 05/2017 për plotësimin dhe ndryshimin e Rregullores MF-Nr. 01/2016 për administrimin e fondeve te huamarrjes, e plotësuar dhe ndryshuar me Rregulloren MF-Nr. 03/2017, Ligjit Nr. 03/L-175 për borxhet publike (Gazeta Zyrtarë e Republikës së Kosovës, Nr. 65, 5 shkurt 2010), Ministria e Tregtisë dhe Industrisë shpall:                                                                                        

Shpallje e interesit për pozitën

Zyrtar për Menaxhim Financiar dhe Monitorim 
Projekti “Konkurrueshmëria dhe Gatishmëria për Eksport”  
(P152881)


INFORMATË HYRËSE

Qeveria e Kosovës ka punuar ngushtë me Bankën Botërore për të përgatitur Projektin e Konkurrueshmërisë dhe Gatishmërisë për Eksport. Projekti do të ketë prej 15.3 milionë dollar (vlerë ekuivalent në euro) dhe objektivi i saj zhvillimor (OZH apo në ang. PDO-Project Development Objective) do të jetë mbështetja e certifikimit të produkteve për tregjet e eksportit, do të forcojë kapacitetin e kompanive të orientuara nga eksporti si dhe do të zvogëlojë koston e inspektimit të biznesit. Projekti ka dy komponentë: 1. Përmirësimin e mjedisit të biznesit dhe gatishmërinë për eksport; 2. Mbështetja rreth implementimit dhe koordinimit të projektit. 

Ministria e Tregtisë dhe Industrisë (MTI) do të jetë përgjegjëse për zbatimin e projektit. Njësia e Zbatimit të Projektit (NJZP-ja) do të themelohet në MTI. NJZP-se do të ofrojë mbështetje për MTI-në në zbatimin efektiv dhe në kohë për projektin. NJZP-se do të jetë përgjegjëse për mbështetjen e Ministrisë në të gjitha procedurat e prokurimit, menaxhimin financiar, monitorimin dhe vlerësimin si dhe raportimin mbi përdorimin e fondeve për zbatimin e aktiviteteve të projektit. 

OBJEKTIVI I DETYRËS

Objektivi kryesor i kësaj pozite është që të ndihmojë Projektin dhe Departamentit përgjegjës në MTI për aktivitetet përkatëse të projektit në zbatimin e proceseve të aplikuara të menaxhimit financiar në përputhje të plotë me dispozitat e Marrëveshjes Financiare të nënshkruar në mes të IDA (Banka Botërore) dhe të Qeverisë së Kosovës dhe procedurat e përshkruara në Manualin Operacional të Projektit (MOP).

FUSHËVEPRIMI I PUNËS

Detyrat dhe përgjegjësitë:

Eksperti i Menaxhimit Financiar dhe Monitorimit do të jetë përgjegjës për detyrat si në vijim:

· Në bashkëpunim me Departamentin e Buxhetit dhe Financave të MTI-së, krijon dhe mirëmbajnë sistemet e menaxhimit financiar siç kërkohet në Marrëveshjen e Kredisë.

· Kryen të gjitha punët e nevojshme lidhur me planifikimin, kompensimin, pagesat, kontabilitetin dhe raportimin financiar në koordinim me MTI-në dhe Ministrinë e Ekonomisë dhe Financave (MEF).
Në përgjithësi, detyrat specifike që duhet të ndërmerren nga konsulenti do të përfshijnë, por nuk do të kufizohen në asistencën praktike në:
· Monitorimin dhe sigurimin e përdorimit efektiv të fondeve të Projektit në përputhje me Marrëveshjen e Kreditit, Procedurat e Bankës Botërore dhe Legjislacionin e Kosovës;
· Të kontribuojë në çështjet që lidhen me Menaxhimin Financiar në përgatitjen e Manualit Operacional të Projektit dhe Manualit të Granteve;
· Të sigurojë që mjedisi i kontrollit të brendshëm e të besueshëm dhe efektiv të behet brenda MTI-se, NJZP-se dhe KIESA-se rreth shpenzimeve të projektit dhe në përputhje me Manualin Operacional të Projektit dhe Manualin e Operacioneve të Grantit.
· Kontribute në procesin e planifikimit dhe buxhetimit të aktiviteteve të Projektit, si dhe përgatitjen e parashikimeve përkatëse;
· Rishikimi, verifikimi dhe procesi i miratimit të te gjitha kërkesave për pagesat e shpenzimeve të projektit të financuara nga IDA Credit.
· Verifikon faturat dhe dëshmitë mbështetëse për shpenzimet e projektit që të përputhen me kushtet e kontratave dhe marrëveshjeve;
· Në kohë bënë sigurimin e ekzekutimit të pagesave për furnizuesit, kontraktorët dhe konsulentët, ose përfituesit e tjerë në pajtim me kushtet e kontratës dhe marrëveshjes;
· Siguron që të dhënave e sakta të kontabilitetit të projektit mbahen në sistemin e Free Balancit të Thesarit, duke verifikuar saktësinë dhe plotësinë e të gjitha transaksioneve;
· Të depozitojë në mënyrë të rregullt të gjitha dokumentet financiare (formularët e zotimit dhe të pagesave, faturat, dokumentet e pranimit dhe aprovimit, dëshmi të tjera mbështetëse, dorëzimet dhe raportet për të gjitha llojet e shpenzimeve të projektit, përfshirë grantet e përputhshme dhe udhëtimet për biznes);
· Përgatitë Aplikacionet për Tërheqjen në bazë të kërkesave të Letrës së Dibursimit dhe Marrëveshjes së Kredisë;
· Administroj periodikisht  inventarin e aseteve fizike/ fikse të prokuruara përgjatë projektit;
· Përgatit raporte financiare tremujore të përkohshme e të pa audituara dhe pasqyra financiare vjetore për projektin si dhe bën dorëzimin e këtyre raporteve në Bankën Botërore në kohën e duhur;
· Harton inputet në lidhje me menaxhimin e financave për Raportin e Progresit të Projektit;
· Përgatit raporte financiare mujore dhe tremujore për operacionet e projektit, të kërkuara nga MTI-ja, Ministria e Financave, Autoriteti Tatimor i Kosovës dhe institucionet tjera qeveritare;
· Merr pjese në vlerësimin e ofertave dhe propozimeve: rishikimi i aspektit financiar të dokumentit të tenderit; jep kontributin në kohë për përgatitjen e kushteve të pagesës së kontratës; siguron konformitet me buxhetin e projektit.
· Këshillon NJZP-ne dhe MTI-ne për çështjet që lidhen me tatimet lokale, bankat dhe rregulloret tjera përkatëse që prekin aktivitetet financiare;
· Bën rishikimin e rregullt dhe kontrollon (tavolinën dhe në terren) të regjistrave financiarë të Skemës së Grantit për të siguruar zbatimin e duhur të procedurave financiare; Dokumenton dëshminë e shqyrtimit të tillë; paraqest gjetjet në pjesën narrative të IFRs.
· Kontribuon në çështjet që kanë të bëjnë me menaxhimin e financave në raportin periodik të monitorimit të granteve.
· Ndihmon auditorët e jashtëm gjatë auditimit të tyre duke siguruar një auditim efektiv të pasqyrave financiare të projektit dhe dorëzimin e tyre në kohë në BB; dhe ndjekë zbatimin e rekomandimeve të auditimit;
· Përmbush udhëzimeve e tjera të bëra nga Koordinatori i NjZP-se dhe Drejtori i Departamentit të Financave dhe Buxhetit të MTI-së, që janë relevante për përgjegjësit funksionale të Zyrtarit në kuadër të Projektit të përmendur.


OBLIGIMET E RAPORTIMIT
Zyrtari për Menaxhimin Financiar dhe Monitorim do të raportojë dhe do të punojë nën udhëheqjen e Koordinatorit të NJZP-se të Projektit të Konkurrueshmërisë dhe Gatishmërisë për Eksport dhe nën drejtimin e Sekretarit të Përgjithshëm të MTI-së. Ai/ajo do të dorëzojë: a) raporte financiare të përkohshme tremujore e të pa-audituara; b) raportet mujore të progresit; c) Raportin e Menaxhimit Financiar si pjesë e Raportit të Statusit të Prokurimit; d) Raportin Disbursimit të Projektit; e) Plani i Disbursimit të Projektit; f) Raporti i monitorimit të kontratës dhe kredisë dhe g) pasqyrat financiare vjetore si dhe çdo kërkesë tjetër të raportimit ad-hoc në koordinim me Koordinatorin dhe Sekretarin e Përgjithshëm të MTI-së.

KOHËZGJATJA DHE PAGESA 
Puna e konsulentit do të tentohet të filloj më 1 mars 2018. Konsulenti do të punojë me orar të plotë. Kontrata planifikohet të jetë konform jetëgjatësisë së projektit (2018-2021), bazuar në vlerësimin e mirë të performancës vjetore dhe me një periudhë provuese një (1) vjeçare.
Konsulenti do të mbajë të dhëna të sakta për kohën e shpenzuar në Projekt dhe shpenzimet e tij /saj (siç është i/e autorizuar me kontratë). Para çdo pagese Koordinatori i Projektit duhet të miratojë cilësinë e punës së kryer nga konsulenti. Konsulenti do të komunikojë në baza të rregullta me Koordinatorin e Projektit dhe Divizionin e Buxhetit dhe Financave të MTI-së. Klienti do të sigurojë hapësirë për zyre dhe pajisje të nevojshme për të kryer detyrat e ngarkuara të punës.

[bookmark: _GoBack]Paga: 850.00 Euro/muaj.
KUALIFIKIMI PROFESIONAL

· Përgatitje universitare / arsimim i lartë në kontabilitet dhe financa; Diploma Master ose Certifikimi Profesional ka përparësi.
· Së paku tre (3) vjet përvojë profesionale në pozicione të kontabilitetit, financave dhe menaxhim i financave;
· Përvojë relevante të punës me projekte të financuara nga donatorët ndërkombëtar dhe Institucionet Publike të Kosovës në pozita financiare do të ketë përparësi; 
· Të demonstroj njohuri të shëndoshë dhe të mirë të kontabilitetit, sistemit të menaxhimit të financave, sistemit të buxhetit dhe kërkesave tatimore dhe ligjore të Kosovës;
· Të demonstroj aftësi në mbajtjen e llogarive dhe kryerjen e transaksioneve financiare dhe në përgatitjen e raporteve të ndryshme të monitorimit financiar;
· Shkathtësi kompjuterike: njohuri shumë të mira të programeve të MS Office. Njohja e programeve të tjera është përparësi;
· Të flet rrjedhshëm gjuhën shqipe dhe angleze. Njohja e gjuhës serbe është përparësi. 


PARAQITJA E KËRKESAVE

Dokumentacioni: CV, diploma, vërtetimi i përvojës se punës, dëshmi tjera kualifikuese dhe dokumentacioni përcjellës duhet të dorëzohet në Divizionin e Burimeve Njerëzore në adresën: Rr. “Muharrem Fejza “ p. n. 10000 Prishtinë, çdo ditë pune nga ora 8:00 - 16:00 ose në emeil adresën samire.f.zefaj@rks-gov.net.

Aplikacionet mund te merren në web-faqen zyrtare të Ministrisë www.mti.rks-gov.net ose në Divizionin e Burimeve Njerëzore. 

Për informata më të hollësishme mund të kontaktoni në nr. tel. 038-200 36-578. 

Afati i fundit për dorëzimin e aplikacioneve është pesëmbëdhjetë (15) dite nga dita e publikimit. Kërkesat e dërguara pas afatit dhe kërkesat e pakompletuara nuk do të pranohen.

